रांची से जयनगर के लिए 10 को चलेगी फुल एसी होली स्पेशल ट्रेन
होलीमें यात्रियों की भीड़ को देखते हुए रेलवे ने रांची से जयनगर के लिए होली स्पेशल ट्रेन चलाने का निर्णय लिया है। 15 बोगियों वाली यह ट्रेन फुल एसी है। ट्रेन नंबर 08611 रांची स्टेशन से 10 मार्च को रात 11:55 बजे रवाना होगी और अगले दिन दिन के 3:30 बजे जयनगर पहुंचेगी। वहीं, ट्रेन नंबर 08612 जय नगर से 11 मार्च को शाम 7:50 बजे रांची के लिए रवाना होगी और 12 मार्च को सुबह 11:20 बजे रांची स्टेशन पहुंचेगी। इस ट्रेन के लिए आरक्षण टिकट की बुकिंग छह मार्च से शुरू हो जाएगी।
कांकेपोस्टऑफिस में खुलेगा आरक्षण काउंटर : कांकेपोस्टआॅफिस में रेलवे का आरक्षण काउंटर खुलेगा। इसके लिए डीआरएम ऑफिस में शुक्रवार को रांची रेल मंडल और डाक विभाग के बीच एमआेयू हुआ। रेलवे की ओर से सीनियर डीसीएम नीरज कुमार और डाक विभाग की ओर से सहायक निदेशक एसपी मंडल ने एमओयू पर हस्ताक्षर किए। मौके पर डीआरएम एसके अग्रवाल, एडीआरएम विजय कुमार और डाक विभाग के केएमपीएमजी एसके सिन्हा मौजूद थे। कांके में आरक्षण काउंटर खुलने से कांके और आसपास के लोगों को आरक्षण टिकट लेने के लिए रांची स्टेशन आने की जरूरत नहीं होगी।
bho_Deva hin_Deva hin_Deva